22. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΕΣΩΤΕΡΙΚΩΝ  ΚΑΙ ΟΙΚΟΝΟΜΙΚΩΝ Αριθ. 33211 της 5/25 Απρ. 1961 (ΦΕΚ  Β' 128) Περί του τρόπου εκτελέσεως έργων εκ του προϋπολογισμού δημοσίων επενδύσεων κλπ. Έχοντες υπ' όψιν τας διατάξεις : α) Του άρθρ. 20 εν συνδυασμώ προς τα άρθρα 1 και 4 του Ν.Δ. 3620/56 "περί τροποποιήσεως και συμπληρώσεως των διατάξεων περί διοικητικής αποκεντρώσεως". β) Των Νόμ. 2212/1952 και Ν.Δ. 2957/1954 και γ) Της υπ' αριθ. Πρωτ. Υπουργείου Συντονισμού Γ.1643/4.11.1957 κοινής αποφάσεως ημών "περί κανονισμού οικονομικής λειτουργίας Νομαρχιακών Ταμείων". δ)Της υπ. αριθ. 45/30.3.1961 πράξεως του Υπουργικού Συμβουλίου, αποφασίζομεν τα κάτωθι : Σελ. 214,40(α) 166 -82 Ι. Δημόσιαι Επενδύσεις 1.Πρόγραμμα Νομαρχιακού Ταμείου οικον. έτους 1961. Διά το οικον. έτος 1961 θέσιν προγράμματος και προϋπολογισμού του Νομαρχιακού Ταμείου διά τον κατά το άρθρ. 4 παρ. 2 του Ν.Δ. 3620/56, καθορισμόν των επιχορηγήσεων αυτού επέχουν αι εις εκτέλεσιν της υπ' αριθ. 6064/ΥΝΕ-423/6.2.1961 εγκυκλίου του Υπουργείου Συντονισμού υποβληθησόμεναι προτάσεις του οικείου Νομαρχιακού Ταμείου. 2.Εγκρισις ύψους επιχορηγήσεων εκτελεστέων έργων. Βάσει των ανωτέρω προτάσεων των Νομαρχιακών Ταμείων ως και των προτάσεων των αρμοδίων Υπουργείων, δι' αποφάσεων του Υπουργού Συντονισμού εγκρίνεται το ύψος των εκ του προϋπολογισμού δημοσίων επενδύσεων επιχορηγήσεων των εκτελεστέων έργων ή κατηγοριών έργων του νομού του προταθέντος προγράμματος. Αι ούτω προσδιοριζόμεναι επιχορηγήσεις ανακοινούνται εις το Υπουργείον Εσωτερικών, τα αρμόδια Υπουργεία και τα οικεία Νομαρχιακά Ταμεία. 3.Επέκτασις προγράμματος. Κατά την διάρκειαν του οικον. έτους επιτρέπεται όπως δι' αποφάσεως του Υπουργού Συντονισμού ανατίθεται εις τα Νομαρχιακά Ταμεία η εκτέλεσις νέων έργων. ΙΙ. Τρέχουσαι Δαπάναι 1.Πρόγραμμα Νομαρχιακού Ταμείου οικον. έτους 1961. Διά το οικον. έτος 1961 θέσιν προγράμματος και προϋπολογισμού του Νομαρχιακού Ταμείου διά τον κατά το άρθρ. 4, παρ. 2 του Ν.Δ. 3620/1956 καθορισμόν των επιχορηγήσεων αυτού επέχουν αι εις εκτέλεσιν της υπ' αριθ. 145821/30.5.60 εγκυκλίου του Υπουργείου των Οικονομικών (Γ.Δ.Δ.Α.) υποβληθέντες προϋπολογισμοί του οικείου Νομαρχιακού Ταμείου προς τα αρμόδια Υπουργεία. 2.Προσδιορισμός επιχορηγήσεων. Βάσει των προτάσεων των καθ' έκαστα Υπουργείων αναγράφονται υπό του Υπουργού των Οικονομικών εις τον προϋπολογισμόν του οικον. έτους 1961 καθ' Υπουργείον και υπό ίδια κεφάλαια και άρθρα αι σχετικαί πιστώσεις διά την επιχορήγησιν των Νομαρχιακών Ταμείων προς εκτέλεσιν των έργων περί ων το άρθρ. 1 του Ν.Δ. 3620/1956. 2.Γ.ε.21-22 Νομαρχιακά Ταμεία Τα αρμόδια Υπουργεία βάσει των προτάσεων των Νομαρχιακών Ταμείων ως και των παρ' αυτοίς λοιπών στοιχείων περί των υφισταμένων αναγκών προσδιορίζουν κατά κεφάλαιον και άρθρον του προϋπολογισμού του Κράτους, το ύψος των προς έκαστον των Νομαρχιακών Ταμείων επιχορηγήσεων και εντός πάντοτε του περιθωρίου των ως άνω πιστώσεων. Τας σχετικάς αποφάσεις των κοινοποιούσιν εις το Υπουργείον Εσωτερικών (Γεν. Δ/νσιν Α'-Δ/νσιν Διοικήσεως) και τους οικείους Νομάρχας. 3.Συμπληρωματικαί Πιστώσεις. Κατά την διάρκειαν του οικον. έτους επιτρέπεται όπως τη ητιολογημένη αιτήσει των Νομαρχιακών Ταμείων χορηγούνται κατά την υπό του Δημοσίου Λογιστικού προβλεπομένην  διαδικασίαν, συμπληρωματικαί πιστώσεις. Αύται ανακοινούνται εις το αρμόδιον Υπουργείον και το Υπουργείον Εσωτερικών διά την υπό τούτου τροποποίησιν του προϋπολογισμού του Νομαρχιακού Ταμείου. ΙΙΙ.Εγκρισις προϋπολογισμών  Νομαρχιακών Ταμείων και εκτέλεσις  υπό των Νομαρχιακών Ταμείων του προϋπολογισμού αυτών. 1.Αι υπό των Υπουργών Συντονισμού και Οικονομικών ανακοινούμεναι προς τον Υπουργόν των Εσωτερικών κατά τ' ανωτέρω επιχορηγήσεις και δαπάναι, μετά των λοιπών προβλέψεων εσόδων και εξόδων του Νομαρχιακού Ταμείου αποτελούν τον ετήσιον προϋπολογισμόν τούτου, όστις τελικώς εγκρίνεται υπό των Υπουργών Εσωτερικών και Οικονομικών. 2.Ως προς την εκτέλεσιν του προϋπολογισμού των Νομαρχιακών Ταμείων και την εν γένει οικονομικήν λειτουργίαν αυτών ισχύουν αι διατάξεις της υπ' αριθ. πρωτ. Υπουργ. Συντονισμού Γ. 1643/ 4.11.57, ημετέρας αποφάσεως, κοινοποιηθείσης διά την υπ' αριθ. Γ.1648/8.11.57 εγκυκλίου ημών, ως αύτη ετροποποιήθη. IV.Η παρούσα απόφασις δημοσιευομένη διά της Εφημερίδος της Κυβερνήσεως, δεν έχει εφαρμογήν εις την περιφέρειαν της τέως Διοικήσεως Πρωτευούσης, πλην των περιπτώσεων των αναφερομένων εις τα έργα επαρχιακής οδοποιίας, άτινα υπάγονται εις την αρμοδιότητα του Νομαρχιακού Ταμείου Αττικής, εφαρμοζομένων εν τη περιπτώσει ταύτη των παρ. 2, 3 και 4 του άρθρ. 7 του Ν.Δ. 3620/1956. 